Josef von Sternberg

**Jonas Sternberg**, nado en Viena o 29 de maio de 1894 e finado en Hollywood (California) o 22 de decembro de 1969 foi un director de cinema austríaco-estadounidense, coñecido como **Josef von Sternberg**.

## Traxectoria 
Sternberg naceu nunha familia xudía en Viena. Cando tiña dous anos o seu pai Moses (Morris) Sternberg, antigo soldado do exército austro-húngaro, mudouse aos Estados Unidos na busca de emprego e o resto da súa familia uniuse ao pai cinco anos despois. Logo de tres anos toda a familia volveu a Viena. Cando Sternberg cumpriu catorce anos a familia estableceuse en Nova York, onde aprendeu inglés en escolas públicas.

Sternberg abandonou o instituto para traballar como mozo dos recados nun almacén. En 1915 traballaba para William A. Brady na World Film Company, en Nova Jersey. O director Emile Chautard contratou a Sternberg como axudante de director en 1919 para *The Mystery of the Yellow Room*. Debutou como director en 1925 con *The Salvation Hunters*. O actor e produtor Elliott Dexter engadiu o falso título aristócrata 'von' ao apelido de Sternberg en 1925 durante a produción de *By Divine Right*.

Charlie Chaplin quedou impresionado por *The Salvation Hunters* e animou a Douglas Fairbanks e Mary Pickford a comprar os dereitos. O éxito chegoulle a Sternberg no final da década con Paramount Pictures e algúns dos últimos filmes do período mudo, como *The Last Command* e *The Docks of New York* (ambos os dous de 1928).

A carreira de Sternberg decaeu tras *Thunderbolt*, polo que aceptou unha invitación para facer un filme en Alemaña. En 1929 dirixiu *Der blaue Engel* en inglés e alemán simultaneamente. Para o filme contratou a unha descoñecida Marlene Dietrich como Lola Lola, a protagonista, que se converteu nunha estrela internacional que coa que continuou a colaborar nos Estados Unidos.

O último filme en solitario que dirixiu foi *Anatahan* (1953), rodado no Xapón.

## Filmografía 
### Filmes mudos 
* *The Salvation Hunters* (1925)
* *Exquisite Sinner* (1926, perdido)
* *A Woman of the Sea* (1926, coñecido tamén como *The Sea Gull* ou *Sea Gulls*, perdido)
* *Underworld* (1927)
* *The Last Command* (1928)
* *The Dragnet* (1928, perdido)
* *The Docks of New York* (1928)
* *The Case of Lena Smith* (1929, perdido)

### Filmes sonoros 
* *Thunderbolt* (1929)
* *The Blue Angel* (1930)
* *Morocco* (1930)
* *Dishonored* (1931)
* *An American Tragedy* (1931)
* *Shanghai Express* (1932)
* *Blonde Venus* (1932)
* *The Scarlet Empress* (1934)
* *The Devil is a Woman* (1935)
* *Crime and Punishment* (1935)
* *The King Steps Out* (1936)
* *Sergeant Madden* (1939)
* *The Shanghai Gesture* (1941)
* *The Town* (1943, curtametraxe)
* *Unha aventura en Macau* (1952)
* *Anatahan* (1952&ndash;8)

### Documentais 
* *The Fashion Side of Hollywood* (1935)

## Véxase tamén 
### Bibliografía 
* Baxter, John: *The Cinema of Josef von Sternberg*. Londres: A. Zwemmer / Nova York: A. S. Barnes & Co., 1971.
* Baxter, John: *Von Sternberg*. Kentucky: University Press of Kentucky, 2010.
* Baxter, Peter: *Just Watch!: Sternberg, Paramount and America*. Londres: British Film Institute, 1993.
* Baxter, Peter (ed.): *Sternberg*. Londres: British Film Institute, 1980.
* Sarris, Andrew: *The Films of Josef von Sternberg*. Nova York: Doubleday, 1966.
* Sternberg, Josef von: *Fun in a Chinese Laundry*. Londres: Secker and Warburg, 1965.
* Studlar, Gaylyn: *In the Realm of Pleasure: Von Sternberg, Dietrich, and the Masochistic Aesthetic*. Nova York: Columbia University Press, 1992.
* Weinberg, Herman G.: *Josef von Sternberg. A Critical Study*. Nova York: Dutton, 1967.

### Ligazóns externas 
* 
* Virtual History
* For the Icon, The Shadow, and The Glimmer Between: 3 Silent Classics by Josef von Sternberg, Daniel Kasman, MUBI (23 de agosto de 2010)